The Supreme Court has banned liquor shops within 500 meters of national and state highways across the country with an aim of reducing instances of drunken driving and road accidents
रस्ते अपघातांच्या प्रमाणाचा विचार करून सर्वोच्च न्यायालयाने राष्ट्रीय व राज्य मार्गाच्या 500 मीटर परिसरातील दारू दुकाने बंद करण्याचे आदेश दिले आहेत. त्यामुळे मोठ्या प्रमाणावर बार आणि परमीट रूम बंद झाल्या आहेत. परंतु यावर रस्त्यांचा दर्जा कमी करून ते महापालिका किंवा इतर स्थानिक स्वराज्य संस्थांकडे वर्ग करण्याची शक्कल लढविण्यात आली. सरकार आणि स्थानिक स्वराज्य संस्थेतील अधिकारी आणि लोकप्रतिनिधी काही ठिकाणी या निर्णयाला अनुकूल दिसले. महापालिका या शर्यतीत पुढे असतानाच राष्ट्रवादीचे धनंजय मुंडे यांची सत्ता असलेल्या परळी नगरपालिकेने देखील दारू विक्रेत्यांना वाचवण्यासाठी पाऊल उचलले.